CELEX: 32016R0371
Language: lv
Date: 2016-03-15
Title: Komisijas Regula (ES) 2016/371 (2016. gada 15. marts) par atteikumu atļaut tādas konkrētas veselīguma norādes uz pārtikas produktiem, kuras neattiecas uz slimības riska samazināšanu un uz bērnu attīstību un veselību (Dokuments attiecas uz EEZ)

16.3.2016   
            
            
               LV
            
            
               Eiropas Savienības Oficiālais Vēstnesis
            
            
               L 70/12
            
         KOMISIJAS REGULA (ES) 2016/371
   (2016. gada 15. marts)
   par atteikumu atļaut tādas konkrētas veselīguma norādes uz pārtikas produktiem, kuras neattiecas uz slimības riska samazināšanu un uz bērnu attīstību un veselību
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1924/2006 par uzturvērtības un veselīguma norādēm uz pārtikas produktiem (1) un jo īpaši tās 18. panta 5. punkta pirmo daļu,
   tā kā:
   
               (1)
            
            
               Saskaņā ar Regulu (EK) Nr. 1924/2006 veselīguma norādes uz pārtikas produktiem ir aizliegtas, ja vien Komisija tās nav atļāvusi saskaņā ar minēto regulu un tās nav iekļautas atļauto norāžu sarakstā.
            
         
               (2)
            
            
               Regulā (EK) Nr. 1924/2006 arī paredzēts, ka pārtikas apritē iesaistītie uzņēmēji veselīguma norāžu atļaujas pieteikumus var iesniegt dalībvalsts kompetentajai iestādei. Derīgos pieteikumus valsts kompetentā iestāde pārsūta Eiropas Pārtikas nekaitīguma iestādei (EFSA) (turpmāk “iestāde”) zinātniskā novērtējuma veikšanai, kā arī Komisijai un dalībvalstīm informācijai.
            
         
               (3)
            
            
               Iestāde sniedz atzinumu par attiecīgo veselīguma norādi.
            
         
               (4)
            
            
               Komisija, ņemot vērā iestādes sniegto atzinumu, lemj par veselīguma norāžu atļaušanu.
            
         
               (5)
            
            
               Pēc tam, kad uzņēmums InQpharm Europe Ltd. iesniedza pieteikumu saskaņā ar Regulas (EK) Nr. 1924/2006 13. panta 5. punktu, iestādei lūdza sniegt atzinumu par veselīguma norādi saistībā ar balto pupiņu (Phaseolus vulgaris L.) standartizētu ūdens ekstraktu un ķermeņa svara samazināšanu (jautājums Nr. EFSA-Q-2013-00973 (2)). Pieteikuma iesniedzēja ierosinātās norādes formulējums bija šāds: “Palīdz samazināt ķermeņa svaru”.
            
         
               (6)
            
            
               Komisija un dalībvalstis 2014. gada 16. jūlijā saņēma iestādes zinātnisko atzinumu, kurā tā secināja, ka sniegtie pierādījumi ir nepietiekami, lai noteiktu cēloņsakarību starp balto pupiņu (Phaseolus vulgaris L.) standartizētā ūdens ekstrakta patēriņu un ķermeņa svara samazināšanu. Līdz ar to, tā kā norāde neatbilst Regulā (EK) Nr. 1924/2006 noteiktajām prasībām, tā nebūtu jāatļauj.
            
         
               (7)
            
            
               Pēc tam, kad uzņēmums Natural Alternative International, Inc. (NAI) iesniedza pieteikumu saskaņā ar Regulas (EK) Nr. 1924/2006 13. panta 5. punktu, iestādei lūdza sniegt atzinumu par veselīguma norādi saistībā ar beta-alanīnu un fiziskās veiktspējas paaugstināšanu īslaicīgos augstas intensitātes vingrinājumos (jautājums Nr. EFSA-Q-2013-00974 (3)). Pieteikuma iesniedzēja ierosinātās norādes formulējums bija šāds: “Beta-alanīns paaugstina veiktspēju īslaicīgos augstas intensitātes vingrinājumos”.
            
         
               (8)
            
            
               Komisija un dalībvalstis 2014. gada 16. jūlijā saņēma iestādes zinātnisko atzinumu, kurā tā secināja, ka nav noteikta cēloņsakarība starp beta-alanīna patēriņu un fiziskās veiktspējas paaugstināšanu īslaicīgos augstas intensitātes vingrinājumos. Līdz ar to, tā kā norāde neatbilst Regulā (EK) Nr. 1924/2006 noteiktajām prasībām, tā nebūtu jāatļauj.
            
         
               (9)
            
            
               Pēc tam, kad Federación Nacional de Industrias Lácteas (FeNIL) iesniedza pieteikumu saskaņā ar Regulas (EK) Nr. 1924/2006 13. panta 5. punktu, iestādei lūdza sniegt atzinumu par veselīguma norādi saistībā ar beztauku jogurtiem un fermentēta piena produktiem, kuri atbilst uzturvērtības norāžu “beztauku”, “satur maz cukura”, “daudz proteīna”, “kalcija avots” un “D vitamīna avots” specifikācijām, un ķermeņa tauku un viscerālo tauku daudzuma samazināšanu un veselīgas ķermeņa masas saglabāšanu, ievērojot diētu ar samazinātu enerģētisko vērtību (jautājums Nr. EFSA-Q-2014-00126 (4)). Pieteikuma iesniedzēja ierosinātās norādes formulējums bija šāds: “Ievērojot diētu ar samazinātu enerģētisko vērtību, beztauku jogurti un fermentēta piena produkti ar dzīvām jogurta kultūrām, ar pievienotu D vitamīnu un bez pievienota cukura palīdz samazināt ķermeņa un viscerālo tauku daudzumu”.
            
         
               (10)
            
            
               Komisija un dalībvalstis 2015. gada 7. janvārī saņēma iestādes zinātnisko atzinumu, kurā tā secināja, ka nav noteikta cēloņsakarība starp tādu beztauku jogurtu un fermentēta piena produktu ar dzīvām jogurta kultūrām patēriņu, kuri atbilst uzturvērtības norāžu “beztauku”, “satur maz cukura”, “daudz proteīna”, “kalcija avots” un “D vitamīna avots” specifikācijām, un ķermeņa un viscerālo tauku daudzuma samazināšanu un veselīgas ķermeņa masas saglabāšanu, ievērojot diētu ar samazinātu enerģētisko vērtību. Minētajā atzinumā iestāde arī norādīja, ka pieteikuma iesniedzējs nav iesniedzis nevienu pētījumu ar cilvēkiem, no kura varētu izdarīt secinājumus par norādes zinātnisko pamatojumu. Līdz ar to, tā kā norāde neatbilst Regulā (EK) Nr. 1924/2006 noteiktajām prasībām, tā nebūtu jāatļauj.
            
         
               (11)
            
            
               Pēc tam, kad Federación Nacional de Industrias Lácteas (FeNIL) iesniedza pieteikumu saskaņā ar Regulas (EK) Nr. 1924/2006 13. panta 5. punktu, iestādei lūdza sniegt atzinumu par veselīguma norādi saistībā ar beztauku jogurtiem un fermentēta piena produktiem ar dzīvām jogurta kultūrām, kuri atbilst uzturvērtības norāžu “beztauku”, “satur maz cukura”, “daudz proteīna”, “kalcija avots” un “D vitamīna avots” specifikācijām, un veselīgas ķermeņa masas saglabāšanu, ievērojot diētu ar samazinātu enerģētisko vērtību (jautājums Nr. EFSA-Q-2014-00127 (5)). Pieteikuma iesniedzēja ierosinātās norādes formulējums bija šāds: “Ievērojot diētu ar samazinātu enerģētisko vērtību, beztauku jogurti un fermentēta piena produkti ar dzīvām jogurta kultūrām, ar pievienotu D vitamīnu un bez pievienota cukura palīdz saglabāt veselīgu ķermeņa (muskuļu un kaulu) masu”.
            
         
               (12)
            
            
               Komisija un dalībvalstis 2015. gada 7. janvārī saņēma iestādes zinātnisko atzinumu, kurā tā secināja, ka nav noteikta cēloņsakarība starp tādu beztauku jogurtu un fermentēta piena produktu ar dzīvām jogurta kultūrām patēriņu, kuri atbilst uzturvērtības norāžu “beztauku”, “satur maz cukura”, “daudz proteīna”, “kalcija avots” un “D vitamīna avots” specifikācijām, un veselīgas ķermeņa masas saglabāšanu, ievērojot diētu ar samazinātu enerģētisko vērtību. Minētajā atzinumā iestāde arī norādīja, ka pieteikuma iesniedzējs nav iesniedzis nevienu pētījumu ar cilvēkiem, no kura varētu izdarīt secinājumus par norādes zinātnisko pamatojumu. Līdz ar to, tā kā norāde neatbilst Regulā (EK) Nr. 1924/2006 noteiktajām prasībām, tā nebūtu jāatļauj.
            
         
               (13)
            
            
               Pēc tam, kad uzņēmums Avesthagen Limited iesniedza pieteikumu saskaņā ar Regulas (EK) Nr. 1924/2006 13. panta 5. punktu, iestādei lūdza sniegt atzinumu par veselīguma norādi saistībā ar Teestar™ (grieķu siena trigonellas sēklu ekstrakts, kas standartizēts pēc galaktomannānu satura) un glikēmisko reakciju samazināšanos pēc ēšanas (jautājums Nr. EFSA-Q-2014-00153 (6)). Pieteikuma iesniedzēja ierosinātās norādes formulējums bija šāds: “Teestar™ pazemina glikozes līmeni asinīs”.
            
         
               (14)
            
            
               Komisija un dalībvalstis 2015. gada 8. janvārī saņēma iestādes zinātnisko atzinumu, kurā tā secināja, ka nav noteikta cēloņsakarība starp Teestar™ (grieķu siena trigonellas sēklu ekstrakts, kas standartizēts pēc galaktomannānu satura) patēriņu un glikēmisko reakciju samazināšanos pēc ēšanas. Minētajā atzinumā iestāde arī norādīja, ka, tā kā nav pierādījumu par Teestar™ ietekmi uz glikēmisko reakciju samazināšanos pēc ēšanas cilvēkiem, pētījumi ar dzīvniekiem par iespējamiem mehānismiem nesniedz pierādījumus, kas nepieciešami norādes zinātniskajam pamatojumam. Līdz ar to, tā kā norāde neatbilst Regulā (EK) Nr. 1924/2006 noteiktajām prasībām, tā nebūtu jāatļauj.
            
         
               (15)
            
            
               Nosakot šajā regulā paredzētos pasākumus, Komisija ņēma vērā saskaņā ar Regulas (EK) Nr. 1924/2006 16. panta 6. punktu saņemtās atsauksmes no pieteikumu iesniedzējiem.
            
         
               (16)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Šīs regulas pielikumā minētās veselīguma norādes neiekļauj Regulas (EK) Nr. 1924/2006 13. panta 3. punktā paredzētajā Savienības atļauto norāžu sarakstā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 15. martā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 404, 30.12.2006., 9. lpp.
   
   
      (2)  EFSA Journal 2014;12(7):3754.
   
      (3)  EFSA Journal 2014;12(7):3755.
   
      (4)  EFSA Journal 2015;13(1):3948.
   
      (5)  EFSA Journal 2015;13(1):3949.
   
      (6)  EFSA Journal 2015;13(1):3952.
   
      PIELIKUMS
      
         Noraidītā veselīguma norāde
      
      
                  Pieteikums – Regulas (EK) Nr. 1924/2006 attiecīgie noteikumi
               
               
                  Uzturviela, viela, pārtikas produkts vai pārtikas produktu kategorija
               
               
                  Norāde
               
               
                  Atsauce uz EFSA atzinumu
               
            
                  Veselīguma norāde saskaņā ar 13. panta 5. punktu, kas pamatota ar jaunākajām zinātniskajām atziņām un/vai kurās ietverta prasība pēc īpašumtiesību datu aizsardzības
               
               
                  Balto pupiņu (Phaseolus vulgaris L.) standartizēts ūdens ekstrakts
               
               
                  Palīdz samazināt ķermeņa svaru
               
               
                  Q-2013-00973
               
            
                  Veselīguma norāde saskaņā ar 13. panta 5. punktu, kas pamatota ar jaunākajām zinātniskajām atziņām un/vai kurās ietverta prasība pēc īpašumtiesību datu aizsardzības
               
               
                  Beta-alanīns
               
               
                  Beta-alanīns paaugstina veiktspēju īslaicīgos augstas intensitātes vingrinājumos
               
               
                  Q-2013-00974
               
            
                  Veselīguma norāde saskaņā ar 13. panta 5. punktu, kas pamatota ar jaunākajām zinātniskajām atziņām un/vai kurās ietverta prasība pēc īpašumtiesību datu aizsardzības
               
               
                  Beztauku jogurti un fermentēta piena produkti ar dzīvām jogurta kultūrām, kuri atbilst uzturvērtības norāžu “beztauku”, “satur maz cukura”, “daudz proteīna”, “kalcija avots” un “D vitamīna avots” specifikācijām
               
               
                  Ievērojot diētu ar samazinātu enerģētisko vērtību, beztauku jogurti un fermentēta piena produkti ar dzīvām jogurta kultūrām, ar pievienotu D vitamīnu un bez pievienota cukura palīdz samazināt ķermeņa un viscerālo tauku daudzumu
               
               
                  Q-2014-00126
               
            
                  Veselīguma norāde saskaņā ar 13. panta 5. punktu, kas pamatota ar jaunākajām zinātniskajām atziņām un/vai kurās ietverta prasība pēc īpašumtiesību datu aizsardzības
               
               
                  Beztauku jogurti un fermentēta piena produkti ar dzīvām jogurta kultūrām, kuri atbilst uzturvērtības norāžu “beztauku”, “satur maz cukura”, “daudz proteīna”, “kalcija avots” un “D vitamīna avots” specifikācijām
               
               
                  Ievērojot diētu ar samazinātu enerģētisko vērtību, beztauku jogurti un fermentēta piena produkti ar dzīvām jogurta kultūrām, ar pievienotu D vitamīnu un bez pievienota cukura palīdz saglabāt veselīgu ķermeņa (muskuļu un kaulu) masu
               
               
                  Q-2014-00127
               
            
                  Veselīguma norāde saskaņā ar 13. panta 5. punktu, kas pamatota ar jaunākajām zinātniskajām atziņām un/vai kurās ietverta prasība pēc īpašumtiesību datu aizsardzības
               
               
                  
                     Teestar™ grieķu siena trigonellas sēklu ekstrakts, kas standartizēts pēc galaktomannānu satura
               
               
                  
                     Teestar™ pazemina glikozes līmeni asinīs
               
               
                  Q-2014-00153